YHTIÖJÄRJESTYS: Kymen Seudun Osuuskauppa

PATENTTI- JA REKISTERIHALLITUS
Kaupparekisteri

Yhtiöjärjestys päivältä 12.06.2018
Toiminimi: Kymen Seudun Osuuskauppa
Yritys- ja yhteisötunnus: 2467766-5
Voimassaoloaika, alkaen 15.08.2016
Kyselyajankohta: 12.06.2018 14:28:04

12.06.2018 14:28:04 1(14)YHTIÖJÄRJESTYS: Kymen Seudun Osuuskauppa

12.06.2018
Sivu:14:28:04
1(13)2(14)KYMEN SEUDUN OSUUSKAUPAN SÄÄNNÖT
1 Toiminimi ja kotipaikka
Osuuskunnan toiminimi on Kymen Seudun Osuuskauppa ja sen kotipaikka
on Hamina. Näissä säännöissä tästä osuuskunnasta käytetään nimitystä
osuuskauppa.
2 Toiminnan tarkoitus
Osuuskaupan tehtävänä on liiketoimintaa harjoittamalla tuottaa
palveluja ja etuja jäsenilleen ja näin edistää jäsentensä
taloudellista hyvinvointia. Osuuskauppa voi tuottaa palveluja
tytäryhteisöjensä avulla tai muulla tavalla.
3 Toimiala
Osuuskaupan toimialana on vähittäiskauppa, matkailu- ja
ravitsemiskauppa sekä palvelutoiminta. Osuuskauppa voi rakennuttaa,
omistaa ja vuokrata kiinteistöjä ja omistaa arvopapereita sekä käydä
niillä kauppaa.
4 Osuuskauppa osana S-ryhmää
Osuuskauppa on Suomen Osuuskauppojen Keskuskunnan (jäljempänä SOK)
jäsen.
S-ryhmällä tarkoitetaan SOK:ta ja sen jäsenosuuskauppoja ja niiden
tytäryhtiöitä sekä yhteisöjä, joista ne yksin tai yhdessä omistavat
yli 50 % tai joissa niillä yksin tai yhdessä on määräysvalta.
Päätös, jolla osuuskauppa eroaa SOK:n jäsenyydestä, on tehtävä
kahdessa perättäisessä edustajiston kokouksessa. Päätös on pätevä
vain, jos se jälkimmäisessä kokouksessa tehdään yksimielisesti.
Tämän sääntöjen kohdan 4 muuttaminen on tehtävä kahdessa
perättäisessä edustajiston kokouksessa. Päätös on pätevä vain, jos
se jälkimmäisessä kokouksessa tehdään yksimielisesti.
5 Jäsenyyden hakeminen ja alkaminen
Jäsenyyttä haetaan osuuskaupan hallitukselta kirjallisesti.
Osuuskaupan jäseneksi voidaan hyväksyä ja jäsenenä voi olla vain
luonnollinen henkilö, joka sitoutuu noudattamaan näitä sääntöjä sekä
maksamaan osuuden merkintähinnan. Hallitus päättää
hyväksymismenettelystä ja hyväksymisen edellytyksistä. Jäsenyys
alkaa, kun hakemus on hyväksytty ja osuusmaksusta on maksettu
vähintään 20 euroa.
Osuuskaupan jäsenestä käytetään myös ilmaisua asiakasomistaja taiomistaja.
6 Osuudet ja osuusmaksut
Jokaisella osuuskaupan jäsenellä on yksi osuus. Osuudella ei ole
nimellisarvoa. Osuudesta maksetaan osuuskaupalle merkintähintana
sata (100) euroa. Osuuskaupassa merkintähinnasta käytetään nimitystä
osuusmaksu.
Osuusmaksusta tulee maksaa liittymisen yhteydessä vähintään
kaksikymmentä (20) euroa. Loppuosa jäsenen on suoritettava
viimeistään kahden vuoden kuluessa liittymispäivästä kertyvistä

YHTIÖJÄRJESTYS: Kymen Seudun Osuuskauppa

12.06.2018
Sivu:14:28:04
2(13)3(14)ostohyvityksistä, maksutapaeduista, ylijäämänpalautuksista, ja/tairahana, osuuskaupan hallituksen päättämällä tavalla.
Osuudesta maksettava osuusmaksu merkitään kokonaisuudessaan
osuuskaupan sijoitetun vapaan oman pääoman rahastoon.
a) Lisäosuudet ja lisäosuusmaksut
Ennen näiden sääntöjen rekisteröintiä annettuihin lisäosuuksiin
sovelletaan 1.1.2002 voimaan tulleen osuuskuntalain mukaisia
määräyksiä lisäosuuksista ja näitä sääntöjä.
Osuuskauppa voi antaa lisäosuusmaksua vastaan lisäosuuksia
jäsenilleen näiden sääntöjen mukaisesti. Lisäosuus on jäsenen
vapaaehtoinen pääomasijoitus osuuskauppaan. Kertyneet
lisäosuusmaksut muodostavat lisäosuuspääoman. Lisäosuusmaksuillemaksetaan korkoa näiden sääntöjen mukaisesti siltä ajalta, minkä
lisäosuusmaksu on osuuskaupan käytössä. Lisäosuusmaksujärjestelmän
käyttöönotosta päättää osuuskaupan hallitus, joka lisäksi voi
tarvittaessa tehdä lisäosuusmaksujärjestelmää koskevia tarkempia
päätöksiä näiden sääntöjen puitteissa.
Lisäosuuden nimellisarvo
Yhden lisäosuuden nimellisarvo ja siitä osuuskaupalle maksettava
lisäosuusmaksu on 100 euroa.
Jäsenen lisäosuuksien määrä
Jäsenellä voi olla lisäosuuksia vähintään yksi ja enintään
kaksisataa kappaletta. Vastaava lisäosuusmaksujen määrä on vähintään
100 euroa ja enintään 20.000 euroa. Osuuskaupan hallitus voi päättää
lisäosuuksien enimmäismäärän alentamisesta uusia lisäosuusmaksuja
koskien. Lisäksi jäsenkohtaisen lisäosuuspääoman enimmäismäärää
voidaan lisätä tai vähentää sääntöjä muuttamalla.
Osuuskaupan lisäosuuspääoman enimmäismäärä
Osuuskaupan lisäosuuspääoma voi olla enintään 15 miljoonaa euroa.
Osuuskaupan hallitus voi kuitenkin sääntöjä muuttamatta keskeyttää
tai lopettaa lisäosuuksien antamisen.
Lisäosuuksien merkintä
Lisäosuuksien merkintä tapahtuu hakemuksella, jonka hyväksymisestä
päättää osuuskaupan hallitus tai hallituksen näiden sääntöjen
perusteella nimeämä henkilö. Lisäosuusmaksu on maksettava yhtenä
eränä hakemuksen tultua hyväksytyksi. Lisäosuuteen liittyvät
oikeudet syntyvät maksun suorittamisella.
Lisäosuuksille maksettava korko
Lisäosuuksille maksetaan korkoa osuuskaupan jakokelpoisesta
ylijäämästä edustajiston kokouksen hallituksen esityksestä päättämä
määrä osuuskuntalain ja näiden sääntöjen 26 kohta huomioon ottaen.
ja ennen osuuksille maksettavaa korkoa. Korkoa maksetaan siltä
ajalta, minkä lisäosuusmaksu on osuuskaupan käytössä.
Koron määrä
Lisäosuusmaksulle maksettava vuotuinen korko on vähintään kuluneen
tilivuoden tammi-, huhti-, heinä- ja syyskuun ensimmäisenä
pankkipäivänä määräytyneiden 3 kk:n euribor-noteerausten keskiarvo

YHTIÖJÄRJESTYS: Kymen Seudun Osuuskauppa

12.06.2018
Sivu:14:28:04
3(13)4(14)vähennettynä yhdellä prosenttiyksiköllä. Mikäli ensimmäisen
kappaleen mukaisen koron maksu ei ole täysimääräisesti mahdollista,
käytetään jakokelpoinen ylijäämä kokonaisuudessaan
lisäosuusmaksujen koron maksuun. Ellei korkoa näinkään voida maksaa
joltakin vuodelta täysimääräisesti, se maksetaan mikäli mahdollista
kolmen seuraavan tilinpäätöksen perusteella ennen muita
lisäosuuksille ja osuuksille maksettavia korkoja. Maksamattomille
koroille ei makseta korkoa. Osuuksille maksettava korko voi
edustajiston kokouksen päätöksen mukaisesti olla lisäosuuksillemaksettavan koron suuruinen tai sitä suurempi tai pienempi.
Koron maksun aika ja tapa
Lisäosuusmaksun korko maksetaan näiden sääntöjen mukaisesti.
Lisäosuuksien korko siltä vuodelta, jonka päätyttyä lisäosuusmaksu
on palautettu, maksetaan seuraavan koronmaksun yhteydessä.
Lisäosuuksien siirto
Jäsen voi siirtää oikeutensa lisäosuuteen vain toiselle osuuskaupan
jäsenelle. Siirron edellytyksenä on lisäksi, että siirronsaajan
lisäosuuksien määrä ei siirron jälkeen ylitä edellä määriteltyä
enimmäismäärää. Lisäosuuden siirrosta on siirtäjän ja siirronsaajanyhdessä ilmoitettava osuuskaupalle 30 päivän kuluessa siirrosta.
Lisäosuusmaksujen palauttaminen
Lisäosuusmaksu palautetaan 14 kuukauden kuluttua sen tilikauden
päättymisestä, jonka aikana osuuskauppa vastaanotti vaatimuksen
lisäosuuksien vähentämisestä. Lisäosuusmaksut palautetaan edellä
määrätyn mukaisesti myös jäsenen erotessa osuuskaupasta jäsenyyden
päättymisestä huolimatta. Lisäosuusmaksut palautetaan
osuuskuntalaissa ja näissä säännöissä säädetyin edellytyksin.
Palautettava määrä lasketaan jäsenyyden päättymistä tai
lisäosuuksien vähentämistä seuraavalta tilikaudelta laadittavan
tilinpäätöksen perusteella. Osuuskunnan purkautuessa tai jäsenen
esitettyä vaatimuksensa lisäosuusmaksun palauttamisesta, palautetaan
lisäosuusmaksut ennen osuusmaksuja tai, jos varat eivät siihen
riitä, se osa niistä, mikä kullekin suoritettujen lisäosuusmaksujen
suhteen mukaisesti laskien tulee. Laskettaessa osuusmaksusta
palautettavaa määrää, on lisäosuusmaksut otettava huomioon
täysimääräisesti.
Osuuskaupan oikeus lisäosuusmaksujen palauttamiseen
Osuuskaupan edustajisto voi päättää lisäosuusmaksujärjestelmän
purkamisesta tai lisäosuusmaksujen vähentämisestä ja otettujen
lisäosuusmaksujen palauttamisesta jäsenille edellyttäen, että
palautus voidaan suorittaa täysimääräisenä. Tässä tilanteessa
irtisanomattomat lisäosuusmaksut palautetaan vastaavasti kuin jäsen
olisi tehnyt palautusvaatimuksen edustajiston tehdessä päätöksen.
Lisäosuuksien tuottamat oikeudet muutostilanteissa
Lisäosuudet eivät tuota äänioikeutta eikä oikeutta muuhun
osuuskaupan varojen jakoon kuin näissä säännöissä määrättyyn
korkoon, eivätkä ne tuota oikeutta osuuskaupan säästöön sen
mahdollisesti purkautuessa.
Mikäli osuuskauppa muutettaisiin osakeyhtiöksi, lisäosuudet eivät
anna oikeutta osakkeisiin, vaan lisäosuusmaksut palautetaan

YHTIÖJÄRJESTYS: Kymen Seudun Osuuskauppa

12.06.2018
Sivu:14:28:04
4(13)5(14)osuuskuntalain määräysten mukaisesti.
Mikäli osuuskauppa asetetaan selvitystilaan, sulautuu toiseen
osuuskuntaan tai jakaantuu, lisäosuusmaksut palautetaan
osuuskuntalain määräysten mukaisesti tai ne siirtyvät toiselleosuuskunnalle.
Lisäosuus ei myöskään tuota oikeuksia silloin, kun osuuskauppa antaa
uusia lisäosuuksia. Lisäosuuteen liittyvät oikeudet eivät muutu, jososuuskauppa alentaa tai vähentää osuusmaksuja. Lisäosuusmaksuja
voidaan käyttää osuuskaupan tappion peittämiseen vain, mikäli
osuusmaksut ja vararahasto eivät siihen riitä.
7 Eroaminen
Jäsenellä on oikeus erota osuuskaupasta ilmoittamalla siitä
kirjallisesti osuuskaupalle. Jäsenyys päättyy, kun osuuskauppa on
vastaanottanut eroamisilmoituksen.
8 Erottaminen
Jäsen voidaan erottaa osuuskaupasta:
1) jos hän on laiminlyönyt osuusmaksun maksamisen tai muun
jäsenyydestä johtuvan velvollisuutensa tai
2) jos hän aiheuttaa osuuskaupalle haittaa tai vahinkoa.
Erottamisesta päättää hallitus. Jäsenelle ilmoitetaan
erottamisperusteesta vähintään kuukautta ennen erottamista
käsittelevää hallituksen kokousta. Ilmoitus toimitetaan
jäsenluetteloon merkittyyn tai muuten osuuskaupan tiedossa olevaanosoitteeseen. Erotetulla jäsenellä on oikeus vaatia
erottamispäätöksen siirtämistä edustajiston kokouksen päätettäväksi.
Vaatimus on esitettävä osuuskaupalle kuukauden kuluessa siitä kun
erottamispäätöksestä on ilmoitettu erotetulle jäsenelle
jäsenluetteloon merkittyyn tai muuten osuuskaupan tiedossa olevaanosoitteeseen.
9 Osuusmaksun palauttaminen
Mikäli jäsen kirjallisesti ilmoittaa haluavansa erota osuuskaupasta,
on osuuskaupalla velvollisuus hankkia jäsenen osuus.
Mikäli jäsen on erotettu osuuskaupasta osuuskuntalain ja näiden
sääntöjen mukaisesti, on osuuskaupalla velvollisuus lunastaa
erotetun jäsenen osuus.
Osuuden hankinta- ja lunastushinta on osuudesta maksetun osuusmaksun
määrä ja se maksetaan jäsenelle viipymättä, kun osuuskauppa on
saanut eroilmoituksen tai erottamispäätöksen jälkeen.
Osuusmaksun hankinta- ja lunastushinta maksetaan osuuskaupansijoitetun vapaan oman pääoman rahastosta.
10 Kuolleen jäsenen oikeudenomistajan oikeudet ja osuusmaksun
palauttaminen
Mikäli kuolleen jäsenen oikeudenomistaja, jolle oikeus kuolleen
jäsenen osuuteen on siirtynyt, liittyy vuoden kuluessa
kuolinpäivästä osuuskaupan jäseneksi, siirtyvät maksamatta olevatkuolleen jäsenen osuuteen liittyvät taloudelliset oikeudet
osuuskaupan jäseneksi liittyneelle oikeudenomistajalle.

YHTIÖJÄRJESTYS: Kymen Seudun Osuuskauppa

12.06.2018
Sivu:14:28:04
5(13)6(14)Mikäli kuolleen jäsenen oikeudenomistaja kirjallisesti vaatii
osuusmaksun palauttamista, on osuuskaupalla velvollisuus hankkia
oikeudenomistajan osuus. Mikäli kuolleen jäsenen oikeudenomistajat
eivät vuoden kuluessa vaadi osuudesta maksetun osuusmaksun
palauttamista, on osuuskaupalla oikeus lunastaa kuolleen jäsenen
osuus.
Osuuden hankinta- ja lunastushinta on osuudesta maksetun osuusmaksun
määrä ja se maksetaan kuolleen jäsenen oikeudenomistajalle
viipymättä, kun osuuskauppa on vastaanottanut osuusmaksun
palautusvaatimuksen tai lunastamispäätöksen jälkeen.
Osuusmaksun hankinta- ja lunastushinta maksetaan osuuskaupansijoitetun vapaan oman pääoman rahastosta.
11 Edustajisto
Osuuskaupan jäsenten päätösvaltaa kaikissa osuuskunnan kokoukselle
kuuluvissa asioissa käyttää osuuskunnan kokouksen sijasta
edustajisto. Osuuskaupan jäsenet valitsevat edustajiston
vaalijärjestyksen mukaisesti osuuskaupan jäsenten keskuudesta.
Edustajistoon valitaan 50 jäsentä. Lisäksi valitaan varajäseniä
vaalijärjestyksen mukaisesti.
Edustajiston jäsenet ja varajäsenet valitaan neljäksi vuodeksi
kerrallaan. Edustajiston jäsenten toimikausi alkaa ja edellisen
edustajiston jäsenten toimikausi päättyy, kun S-vaalilautakunta on
julistanut vaalin tuloksen.
Hallituksen tai hallintoneuvoston jäsen ei voi toimia edustajiston
jäsenenä. Jos edustajistoon valittu henkilö kuuluu tai valitaan
hallitukseen tai hallintoneuvostoon, hän on pysyvästi estynyt
toimimaan edustajistossa ja hänen tilalleen edustajistoon kutsutaan
varajäsen.
Mikäli edustajiston jäsen kuolee tai ilmoittaa olevansa pysyvästi
estynyt saapumasta edustajiston kokouksiin, kutsutaan hänen
tilalleen varajäsen.
12 Edustajiston kokoukset
Edustajiston kokoukset pidetään hallintoneuvoston kutsusta kahdesti
vuodessa osuuskaupan kotipaikassa tai muussa hallintoneuvoston
määräämässä paikassa. Kevätkokous on pidettävä ennen kesäkuun loppua
ja syyskokous ennen joulukuun loppua.
Kevätkokouksessa:
1) esitetään toimitusjohtajan katsaus
2) päätetään tilinpäätöksen ja konsernitilinpäätöksen
vahvistamisesta
3) päätetään taseen osoittaman ylijäämän käytöstä
4) päätetään vastuuvapaudesta hallituksen ja hallintoneuvoston
jäsenille ja toimitusjohtajalle5) valitaan nimeämisvaliokunta valmistelemaan hallintoneuvoston
jäsenten ja tilintarkastajien valintaa sekä edustajiston ja
hallintoneuvoston jäsenten palkkioperusteita ja määrää
6) käsitellään muut kokouskutsussa mainitut asiat.

YHTIÖJÄRJESTYS: Kymen Seudun Osuuskauppa

12.06.2018
Sivu:14:28:04
6(13)7(14)Syyskokouksessa:
1) esitetään toimitusjohtajan katsaus osuuskaupan kuluvan vuoden
toiminnasta
2) päätetään edustajiston jäsenten, hallintoneuvoston
puheenjohtajien ja jäsenten palkkioista sekä tilintarkastajien
palkkioperusteista seuraavalla tilikaudella
3) Vahvistetaan hallintoneuvoston jäsenten lukumäärä ja valitaan
tarvittavat hallintoneuvoston jäsenet
4) valitaan tarvittaessa tilintarkastajat ja varatilintarkastajat ja
5) käsitellään muut kokouskutsussa mainitut asiat.
13 Kokouskutsu
Kutsu edustajiston kokoukseen lähetetään vähintään seitsemän päivää
ennen kokouspäivää, jollei osuuskuntalaki edellytä pidempää
kutsuaikaa, kirjallisesti edustajiston jäsenen ilmoittamaan
osoitteeseen. Kutsu voidaan lisäksi asettaa myymälöihin jäsenten
nähtäväksi ja/tai julkaista lehdessä. Kutsussa on mainittava
kokouksessa käsiteltävät asiat.
14 Edustajiston kokousmenettely
Kokouksen avaa hallintoneuvoston puheenjohtaja.
Edustajisto valitsee kokouksella puheenjohtajan, sihteerin, kaksi
pöytäkirjan tarkastajaa ja kaksi ääntenlaskijaa. Kokouksesta
laaditaan pöytäkirja, jonka puheenjohtaja ja pöytäkirjan tarkastajat
allekirjoittavat.
Kokouksessa käsitellään vain ne asiat, jotka on kokouskutsussa
mainittu ja/tai, jotka sille lain tai sääntöjen mukaan kuuluvat.
Edustajiston kokouksessa jokaisella jäsenellä on yksi ääni.
Edustajiston kokouksen päätökseksi tulee ehdotus, jota on
kannattanut yli puolet annetuista äänistä, jollei osuuskuntalaissa
tai näissä säännöissä toisin määrätä. Äänestys toimitetaan avoimenaäänestyksenä, ellei edustajiston kokous päätä toisin.
Vaalissa valituksi tulee eniten ääniä saanut tai jos valitaan useita
henkilöitä, eniten ääniä saaneet äänimäärän mukaisessa
järjestyksessä. Äänten mennessä tasan ratkaistaan vaali arvalla,
muissa asioissa kokouksen puheenjohtajan äänellä.
15 Hallintoneuvosto
Hallintoneuvostoon kuuluu 16-22 jäsentä, joista edustajisto valitsee
14-20 ja osuuskaupan henkilöstö 2 jäsentä.
Hallintoneuvoston jäsenet valitaan kolmeksi kalenterivuodeksi
kerrallaan. Vuosittain jäsenistä on erovuorossa noin yksi kolmasosa.
Hallintoneuvostoon tulee valita sellaisia osuuskaupan jäseniä,
joilla on riittävä hallinnollisten ja liiketaloudellisten asioiden
tuntemus ja jotka edustavat mahdollisimman monipuolisesti
osuuskaupan jäsenistöä. Henkilöä ei voida valita hallintoneuvoston
jäseneksi, jos hän täyttää 65 vuotta ennen toimikauden alkua.
Osuuskaupan henkilöstö valitsee henkilöstön edustuksesta yritysten
hallinnossa annetun lain perusteella hallintoneuvostoon kaksi
jäsentä ja heille henkilökohtaiset varajäsenet.

YHTIÖJÄRJESTYS: Kymen Seudun Osuuskauppa

12.06.2018
Sivu:14:28:04
7(13)8(14)16 Hallintoneuvoston kokoukset
Hallintoneuvosto valitsee keskuudestaan kalenterivuodeksi kerrallaan
puheenjohtajan ja vähintään yhden varapuheenjohtajan.
Hallintoneuvosto kokoontuu puheenjohtajan kutsusta vähintään kolme
kertaa vuodessa. Kokouskutsu lähetetään vähintään seitsemän päivää
ennen kokousta. Hallintoneuvosto on päätösvaltainen, kun kokouksessa
on paikalla puheenjohtaja tai varapuheenjohtaja ja heidät mukaan
lukien yhteensä yli puolet jäsenistä. Hallintoneuvoston päätökseksitulee se ehdotus, jota enemmistö on kannattanut, tai jos äänet
menevät tasan, ratkaisee puheenjohtajan ääni. Äänten mennessä tasan
puheenjohtajan tai varapuheenjohtajan vaalissa, ratkaistaan vaali
arvalla.
Hallintoneuvoston kokouksesta laaditaan pöytäkirja, jonka
allekirjoittavat kokouksen puheenjohtaja ja vähintään yksi
hallintoneuvoston valitsema jäsen.
Hallintoneuvosto voi kutsua hallituksen jäsenet ja tilintarkastajat
tai muita henkilöitä hallintoneuvoston kokouksiin.
Hallintoneuvosto hyväksyy itselleen työjärjestyksen.
17 Hallintoneuvoston tehtävät
Hallintoneuvoston tehtävänä on valvoa hallituksen ja
toimitusjohtajan vastuulla olevaa osuuskaupan hallintoa.
Hallintoneuvosto voi antaa hallitukselle ohjeita asioissa, jotka
ovat laajakantoisia tai periaatteellisesti tärkeitä.
Hallintoneuvosto:
1) valitsee toimitusjohtajan, päättää hänen palkkauksensa perusteet
ja tekee toimitusjohtajasopimuksen sekä päättää toimitusjohtajan
erottamisesta
2) valitsee hallitukseen kalenterivuodeksi kerrallaan 4-6 jäsentä ja
päättää heidän palkkionsa
3) päättää osuuskaupan toimialan puitteissa asioista, jotka koskevat
toiminnan huomattavaa supistamista tai laajentamista
4) vahvistaa osuuskaupan keskeiset strategiat sekä taloudelliset
tavoitteet5) vahvistaa hallituksen työjärjestyksen
6) antaa lausunnon tilinpäätöksestä edustajiston kevätkokoukselle7) valitsee S-vaalilautakunnan
8) valitsee osuuskaupan edustajat SOK:n kokouksiin9) valmistelee edustajiston kokouksessa käsiteltävät asiat, laatii
esityslistan sekä määrää edustajiston kokouksen ajan ja paikan.
18 Hallintoneuvoston puheenjohtajan tehtävät
Osuuskuntalaissa määriteltyjen tehtävien lisäksi, hallintoneuvoston
puheenjohtajan tehtävänä on:1) valmistella yhdessä hallituksen kanssa hallintoneuvoston
kokouksessa käsiteltävät asiat2) olla läsnä hallituksen kokouksissa3) sopia yhdessä hallintoneuvoston varapuheenjohtajien kanssa
toimitusjohtajan palkkaeduista hallintoneuvoston päättämien
palkkausperusteiden mukaisesti

YHTIÖJÄRJESTYS: Kymen Seudun Osuuskauppa

12.06.2018
Sivu:14:28:04
8(13)9(14)4) kutsua koolle edustajiston kokous hallintoneuvoston puolesta,
osuuskuntalain ja näiden sääntöjen mukaisesti.
19 Hallitus
Hallitukseen kuuluu hallituksen puheenjohtajana toimiva osuuskaupan
toimitusjohtaja ja 4-6 hallintoneuvoston kalenterivuodeksi
kerrallaan valitsemaa jäsentä. Hallituksen jäsenillä tulee ollaliiketaloudellisten ja hallinnollisten asioiden hyvä tuntemus ja
heidän tulee olla osuuskaupan jäseniä ja toimikauden alkaessa alle
65-vuotiaita.
Hallitus valitsee keskuudestaan varapuheenjohtajan kalenterivuodeksi
kerrallaan. Varapuheenjohtaja ei saa olla osuuskaupan palveluksessa.
Toimitusjohtaja valmistelee ja kutsuu puheenjohtajana koolle
hallituksen kokoukset. Hallitus on päätösvaltainen kun yli puolet
sen jäsenistä, mukaan lukien puheenjohtaja tai varapuheenjohtaja, on
paikalla. Hallituksen päätökseksi tulee se ehdotus, jota enemmistö
on kannattanut, tai jos äänet menevät tasan, ratkaisee
puheenjohtajan ääni.
Lisäksi hallituksen kokouksiin osallistuvat hallintoneuvoston
puheenjohtaja ja varapuheenjohtajat.
Hallituksen kokouksista laaditaan pöytäkirja, jonka allekirjoittavat
kokouksen puheenjohtaja ja vähintään yksi hallituksen siihen
valitsema jäsen.
20 Hallituksen tehtävät
Hallituksen tehtävänä on huolellisesti toimien edistää osuuskaupan
etua. Se huolehtii osuuskaupan hallinnosta ja toiminnanasianmukaisesta järjestämisestä. Hallitus hoitaa osuuskaupan asioita
lakien, näiden sääntöjen, edustajiston ja hallintoneuvoston
päätösten sekä hallintoneuvoston antamien ohjeiden mukaisesti.
Hallintoneuvosto vahvistaa hallituksen työjärjestyksen.
Hallituksen tehtäviin kuuluu:
1) päättää jäsenhakemusten hyväksymismenettelystä ja hyväksymisenedellytyksistä, jäsenetujen periaatteista sekä jäsenten
erottamisesta2) pitää osuuskaupan jäsenistä osuuskuntalain mukaista
jäsenluetteloa
3) huolehtia siitä, että osuuskaupan kirjanpidon sekä varainhoidon
valvonta on asianmukaisesti järjestetty4) päättää osuuskaupan strategiasta ja taloudellisista tavoitteista5) antaa hallintoneuvostolle sen kokouksissa kaikki ne tiedot, jotka
ovat tarpeen hallintoneuvoston tehtävien hoitamisessa
6) päättää edustamisoikeuksien antamisesta
7) päättää lainojen ottamisesta ja myöntämisestä sekä vakuuksien
antamisesta
8) päättää rahoitus- ja sijoituspolitiikasta
9) päättää merkittävistä investoinneista ja realisoinneista10) laatia toimintakertomus, tilinpäätös ja konsernitilinpäätös sekäehdotus toimenpiteistä, joihin vahvistetun taseen tai konsernitaseen
mukainen ylijäämä antaa aihetta.

YHTIÖJÄRJESTYS: Kymen Seudun Osuuskauppa

12.06.2018
14:28:04
Sivu:
9(13)

21 Toimitusjohtaja
Osuuskaupalla on toimitusjohtaja, jonka tehtävänä on hoitaa
osuuskaupan juoksevaa hallintoa hallituksen ja hallintoneuvoston
antamien ohjeiden ja määräysten mukaisesti. Toimitusjohtajan
tehtävänä on huolellisesti toimien edistää osuuskaupan etua.
Toimitusjohtaja vastaa siitä, että osuuskaupan kirjanpito on lain
mukainen ja varainhoito luotettavalla tavalla järjestetty.
Toimitusjohtajan ollessa estyneenä hänen sijaisenaan toimii
hallintoneuvoston valitsema sijainen.
22 Osuuskaupan edustaminen
Toimitusjohtaja, hallituksen jäsenet ja hallituksen siihen
oikeuttamat henkilöt, edustavat osuuskauppaa kaksi yhdessä.
23 Tilikausi
Osuuskaupan tilikausi on kalenterivuosi.
24 Tílintarkastus
Osuuskaupalla on yksi tai kaksi tilintarkastajaa, joista yhden tuleeolla tilintarkastuslaissa tarkoitettu KHT-tilintarkastaja tai KHTyhteisö ja tarvittaessa yksi tai kaksi varatilintarkastajaa.
Tilintarkastajat valitaan edustajiston syyskokouksessa.
Tilintarkastajien toimikausi jatkuu toistaiseksi.
25 Vararahasto ja muut rahastot
Osuuskaupalla on vararahasto. Osuuskaupalla voi olla myös muita
rahastoja.
26 Ylijäämän jakaminen
Edustajisto päättää ylijäämän jakamisesta. Edustajisto voi
hallituksen esityksestä päättää ylijäämän jakamisesta:- lisäosuusmaksun korkona osuusmaksun korkona- sen mukaan, kuin jäsenen asiakasomistajatalous on tilikauden
aikana käyttänyt osuuskaupan tuottamia palveluja(ylijäämänpalautus).
Edustajisto ei saa päättää ylijäämää jaettavaksi hallituksen
ehdottamaa tai hyväksymää määrää enempää.
27 Lisäosuusmaksun koron, osuusmaksun koron ja ylijäämänpalautuksen
maksaminen
Lisäosuusmaksun korko, osuusmaksun korko ja ylijäämänpalautus
maksetaan jäsenen tilille S-Pankki Oy:ssä tai muulla hallituksen
päättämällä tavalla.
Osuusmaksun korkoa voidaan maksaa vain niille jäsenille, joiden
osuusmaksu on kokonaan maksettu tilikauden viimeisenä päivänä, ja
joiden jäsenyys jatkuu jossain S-ryhmän osuuskaupassa.
Ellei jäsenen osuusmaksu ole täysin suoritettu, siirretään
ylijäämänpalautuksesta enintään osuusmaksusta maksamatta oleva määrä
osuusmaksun suoritukseksi.
28 Osuuskaupan antamat lahjat
Hallitus voi päättää lahjan antamisesta yleishyödylliseen tai siihen

YHTIÖJÄRJESTYS: Kymen Seudun Osuuskauppa

12.06.2018
14:28:04
Sivu:
10(13)

rinnastettavaan tarkoitukseen, jos lahjoituksen määrää voidaan
käyttötarkoitukseen sekä osuuskaupan tilaan ja muihin olosuhteisiin
katsoen pitää kohtuullisena.
29 Välimiesmenettely
Riidat, jotka koskevat- näiden sääntöjen tai osuuskuntalain noudattamista osuuskaupan
toiminnassa, tai osuuskaupan toimielinten päätöksiä, tai osuuskaupan
toimitusjohtajan, hallituksen tai hallintoneuvoston jäsenen
toimintaa, toimitusjohtajan, hallituksen tai hallintoneuvoston
jäsenen asemassa,- ratkaistaan välimiesmenettelyssä, välimiesmenettelystä annetunlain mukaan.
Välimiesmenettely pidetään osuuskaupan kotipaikassa ja se käydään
suomen kielellä.
Tämä välimiesmenettelyä koskeva kohta sitoo osuuskauppaa, jäsentä,
hallitusta, hallintoneuvostoa, hallituksen ja hallintoneuvoston
jäsentä, toimitusjohtajaa sekä tilintarkastajia.
EDUSTAJISTON VAALIJÄRJESTYS
1 Edustajiston vaalit
Osuuskaupan edustajiston vaali järjestetään joka neljäs vuosi
hallintoneuvoston päättämänä ajankohtana. Vaalissa noudatetaansuhteellista vaalitapaa.
Hallintoneuvosto vahvistaa jäsenluettelon perusteella jäsenalueiden
rajat ja kultakin jäsenalueelta valittavien edustajiston jäsenten
lukumäärän. Jäsenalueille annetaan tunnukset. Lisäksi
hallintoneuvosto valitsee S-vaalilautakunnan vastaamaan vaalien
järjestämisestä. S-vaalilautakunta päättää kaikista muista vaalin
järjestämiseen liittyvistä asioista.
2 ÄänioikeusÄänioikeus on jokaisella ennen vaalivuoden alkua 15 vuotta
täyttäneellä ja osuuskaupan jäseneksi hyväksytyllä jäsenellä.
Äänestää voi vain oman asuinpaikkansa jäsenalueen ehdokasta.
Jäsenalueiden ulkopuolella asuva jäsen voi äänestää minkä tahansa
jäsenalueen ehdokasta.
3 Kelpoisuus asettua ehdokkaaksi
Ehdokkaaksi voi asettua ennen vaali vuoden alkua osuuskauppaan
hyväksytty osuusmaksun kokonaan maksanut jäsen, joka vaalin alkaessa
on täysivaltainen ja asuu osuuskaupan jäsenalueella.
4 S-vaalilautakunta
S-vaalilautakuntaan kuuluu puheenjohtaja, varapuheenjohtaja ja kolme
muuta jäsentä. S-vaalilautakunta on päätösvaltainen, kun
puheenjohtaja tai hänen ollessa estynyt, varapuheenjohtaja javähintään kaksi muuta jäsentä ovat paikalla.
S-vaalilautakunnan jäsen ei voi asettua vaaleissa ehdolle tai toimia
ehdokaslistan asiamiehenä tai allekirjoittajana.

YHTIÖJÄRJESTYS: Kymen Seudun Osuuskauppa

12.06.2018
14:28:04
Sivu:
11(13)

S-vaalilautakunnan kokouksista pidetään pöytäkirjaa, jonka
puheenjohtaja ja vähintään yksi jäsen allekirjoittavat.
5 Vaalista tiedottaminen
Vaalista, äänioikeudesta ja vaalin toimittamiseen liittyvistä
järjestelyistä ja menettelytavoista tiedotetaan S-vaalilautakunnan
päättämällä tavalla postitse, sähköisesti ja/tai julkaisemalla
ilmoitus lehdessä ja/tai sähköisessä kanavassa.
6 Ehdokaslista
Vähintään kolme jäsenalueella asuvaa äänioikeutettua jäsentä voi
laatia ehdokaslistan. Samassa listassa on oltava ehdokkaina saman
jäsenalueen jäseniä vähintään kaksi ja enintään kaksi kertaa se
määrä ehdokkaita kuin jäsenalueelta voidaan valita edustajiston
jäseniä. Jäsen voi olla ehdokkaana vain yhdessä ehdokaslistassa.
Ehdokaslistassa on mainittava jokaisen ehdokkaan etu- ja sukunimet,arvo tai ammatti, kotikunta ja jäsennumero. Lisäksi, ehdokaslistassa
tai sen liitteenä on oltava ehdokkaan suostumus tai listan
asiamiehen vakuutus ehdokkaiden suostumuksesta. Kaikki ehdokaslistan
laatijat allekirjoittavat ehdokaslistan. Allekirjoittajista yksi on
ehdokaslistan asiamies ja yksi tämän varamies. Ehdokaslistassa on
oltava asiamiehen ja varamiehen yhteystiedot. Jäsen voi olla
allekirjoittajana vain yhdessä ehdokaslistassa. Ehdokas ei voi olla
ehdokaslistan allekirjoittajana. S-vaalilautakunta voi asettaa myös
muita vaatimuksia ehdokaslistan sisällölle.
Ehdokaslistat on toimitettava S-vaalilautakunnalle kirjallisina
ennen ehdokasasetteluajan päättymistä.
7 Ehdokas listojen käsittely S-vaalilautakunnassa
S-vaalilautakunta kirjaa ehdokaslistat vastaanotetuiksi, merkitsee
niihin numerotunnuksen vastaanottojärjestyksessä ja tarkastaa ne. Svaalilautakunta hyväksyy ehdokaslistat tai pyytää asiamieheltä
ehdokaslistan korjaamista.
Jos ehdokaslista on puutteellinen tai virheellinen, on ehdokaslistan
asiamiehelle annettava seitsemän päivää ehdokasasetteluajan
päättymisen jälkeen aikaa korjata S-vaalilautakunnan ehdokaslistassa
havaitsemat virheet ja/tai puutteet. Mikäli ehdokaslistaa ei korjata
määräajassa, S-vaalilautakunta hylkää ehdokaslistan. Svaalilautakunta tarkastaa korjatut ehdokaslistat ja hylkää edelleen
puutteelliset ja/tai virheelliset ehdokaslistat.
Jokaiselle hyväksytylle ehdokaslistalle arvotaan tunnukseksi kirjain
jäsenalueittain A-kirjaimesta alkaen. Jokaisen ehdokaslistan
ehdokkaille annetaan juokseva numero alkaen ehdokaslista A:n
ensimmäisen ehdokkaan numerosta kaksi.
8 Äänestysohjeet
S-vaalilautakunnan päätöksen mukaisesti äänestys vaaleissa tapahtuu
joko postitse tai sähköisesti tai näiden yhdistelmänä. Vaalissa
noudatetaan vaalisalaisuutta. S-vaalilautakunnan on erityisesti
huolehdittava toimista, joilla turvataan jäsenen äänioikeus ja
vaalisalaisuuden säilyminen.
S-vaalilautakunta päättää äänestysajasta (10-21 päivää), laatii
äänestysohjeet ja äänestysliput.

YHTIÖJÄRJESTYS: Kymen Seudun Osuuskauppa

12.06.2018
14:28:04
Sivu:
12(13)

Äänestysohjeet, hyväksytyt ehdokaslistat ja äänestyslippu
palautuskuorineen tai sähköisesti toimitettava vaalimateriaali
lähetetään äänioikeutetuille jäsenille näiden osuuskaupalle
ilmoittamaan osoitteeseen ennen äänestysajan alkamista. Painettu
vaalimateriaali lähetetään vain Suomessa asuville jäsenille.
Äänestysohjeet, ehdokaslistat ja äänestysaika voidaan julkaista myös
sähköisissä viestintävälineissä.
9 Äänestäminen
Jäsen merkitsee äänestyslippuun sen ehdokkaan numeron, jota hänäänestää. Äänestyslippuun ei saa tehdä muita merkintöjä.
Äänestyslippu voidaan toimittaa S-vaalilautakunnalle postitse tai se
voidaan jättää S-vaalilautakunnan ilmoittamissa osuuskaupan
toimipaikoissa oleviin äänestyslippulaatikoihin siten, että se on
perillä S-vaalilautakunnalla ennen äänestysajan päättymistä.
Mikäli jäsen ennen äänestysajan päättymistä luotettavasti osoittaa,
ettei hän ole saanut äänestyslippua tai, että se on turmeltunut, Svaalilautakunta antaa hänelle uuden äänestyslipun.
Vaalit voidaan järjestää joko osaksi tai kokonaan sähköisesti.
Sähköinen äänestäminen tapahtuu sähköisellä välineellä Svaalilautakunnan ohjeiden mukaisesti äänestysaikana.
10 Äänten laskeminen
S-vaalilautakunnan on äänestysajan päätyttyä huolehdittava siitä,
että äänten laskenta suoritetaan luotettavalla tavalla ja
viipymättä.
Annettu ääni on mitätön, jos- äänestyslippuun on merkitty useamman kuin yhden ehdokkaan numero
tai muuta asiaan kuulumatonta- ehdokkaan numero on merkitty niin epäselvästi, ettei sitä ilmene,
ketä ehdokasta on äänestetty- on käytetty muuta kuin S-vaalilautakunnalta saatua äänestyslippua- sähköisen ja postivaalin yhdistelmävaalissa äänestyslippu on
palautettu muussa kuin vaalitoimitusta varten jäsenelle toimitetussa
palautuskuoressa, tai- äänestyslippu on saapunut liian myöhään.
Äänestyslipun mitätöinnin ratkaisee S-vaalilautakunta.
Hyväksytyistä äänistä lasketaan jokaisen ehdokkaan äänimäärä sekä
jokaisen ehdokaslistan yhteinen äänimäärä.
Ehdokaslistan eniten ääniä saanut ehdokas saa vertausluvukseen
listan koko äänimäärän, toiseksi eniten puolet, kolmanneksi eniten
kolmasosan jne. Mikäli saman ehdokaslistan ehdokkaiden äänimäärät
ovat yhtä suuret, ratkaistaan näiden keskinäinen järjestys
arpomalla.
Saatujen vertauslukujen suuruusjärjestyksessä merkitään ehdokkaat
kultakin jäsenalueelta valituiksi edustajiston jäseniksi.
Vertauslukujen perusteella lähinnä seuraavat suuruusjärjestyksessä

YHTIÖJÄRJESTYS: Kymen Seudun Osuuskauppa

12.06.2018
14:28:04
Sivu:
13(13)

merkitään kunkin jäsenalueen edustajiston varajäseniksi. Jos
ehdokkaiden vertausluvut ovat yhtä suuret, ratkaistaan näiden
järjestys arpomalla.
11 Vaalin tuloksen julkistaminen
S-vaalilautakunta vahvistaa vaalin tuloksen ja ilmoittaa valituilleedustajiston jäsenille ja varajäsenille valinnasta mahdollisimman
pian.
Vaalin tulos julkistetaan viimeistään 14 päivän kuluessa
äänestysajan päättymisestä S-vaalilautakunnan päättämällä tavalla.